stanford-oval/wikipedia huggingface dataset:
ระบบท่อมัลพิเกียน
การทำงาน

ของเหลวที่ต่อมาจะกลายเป็นปัสสาวะจะก่อตัวขึ้นภายในท่อนี้ โดยของเสียจำพวกไนโตรเจนและอิเล็กโทรไลต์จะถูกขนส่งผ่านผนังท่อ และเชื่อกันว่าของเสียเช่นยูเรียและกรดอะมิโนจะใช้แพร่ผ่านผนัง ไอออนของโซเดียมและโพแทสเซียมใช้กระบวนการขนส่งที่ใช้พลังงาน ของเหลวดังกล่าวจะผสมเข้าด้วยกันที่ส่วนท้ายของทางเดินอาหาร ที่ซึ่งมีการดูดกลับไอออนของโซเดียม โพแทสเซียม และน้ำ ณ บริเวณไส้ตรง นอกจากนี้ยังมีการตกตะกอนของกรดยูริกอีกด้วย โดยหลังจากนี้กรดยูริกจะผสมเข้ากับกากอาหารเพื่อขับออกนอกร่างกายต่อไป
มีการค้นพบระบบท่อมัลพิเกียนที่มีระบบไหลเวียนภายในอันซับซ้อนในแมลงบางอันดับ แมลงจำพวกมวน (Hemiptera) มีท่อมัลพิเกียนที่ช่วยให้เกิดการไหลของของเหลวในตัวไปยังส่วนปลายของท่อ ในขณะที่การดูดกลับของน้ำและไอออนที่จำเป็นจะเกิดขึ้นที่ส่วนต้นของท่อและไส้ตรง แมลงในลำดับ Coleoptera และ Lepidoptera ใช้การจัดเรียงท่อเป็นคริปโตเนฟริเดียม (cryptonephridium) ซึ่งส่วนปลายของท่อฝังอยู่ในเนื้อเยื่อไขมันที่อยู่ล้อมรอบไส้ตรงอีกทีหนึ่ง การจัดเรียงเช่นนี้ช่วยเพิ่มประสิทธิภาพในการแปรสภาพของเหลวในท่อมัลพิเกียน
การทำงานอื่น ๆ

แม้ว่าโดยหลัก ท่อมัลพิเกียนทำหน้าที่เกี่ยวข้องกับการขับถ่ายและรักษาสมดุลสารละลาย แต่ในแมลงบางชนิดได้มีการปรับเปลี่ยนท่อมัลพิเกียนเพื่อทำหน้าที่บางประการ ดังในตัวอ่อนของแมลงในสกุล Arachnocampa ที่มีท่อมัลพิเกียนที่ป่องออกมาเพื่อเปล่งแสงสีเขียวแกมน้ำเงิน สำหรับหลอกล่อเหยื่อให้มาติดใยไหมซึ่งเคลือบไปด้วยเมือก และยังมีการพบแมลงที่กินพืชมีสารอัลลีโลเคมีคัลซึ่งเป็นพิษต่อร่างกาย โดยท่อมัลพิเกียนก็จะทำหน้าที่ในการคัดสารนี้ออกจากฮีโมลิมพ์
ดูเพิ่ม

คริพโทเนฟริเดียม
ท่อมัลพิเกียนของแมลงสาบ ชี้ด้วยลูกศรสีเหลือง สเกลบาร์ 2 มม.
ตัวอ่อนของ Arachnocampa luminosa
ระบบประธานาธิบดี

รัฐของโลกแบ่งตามระบอบการปกครอง1



     สาธารณรัฐที่ใช้ระบบประธานาธิบดี2
     สาธารณรัฐที่ใช้ระบบกึ่งประธานาธิบดี2

     สาธารณรัฐที่มีประธานาธิบดีผู้ใช้อำนาจบริหารซึ่งมาจากการเลือกหรือเสนอชื่อจากสภานิติบัญญัติ
     สาธารณรัฐระบบรัฐสภา2

     ราชาธิปไตยภายใต้รัฐธรรมนูญที่ใช้ระบบรัฐสภา
     ราชาธิปไตยภายใต้รัฐธรรมนูญที่มีหัวหน้ารัฐบาลอีกคนหนึ่ง แต่กษัตริย์ยังมีพระราชอำนาจอยู่มาก

     สมบูรณาญาสิทธิราชย์
     รัฐพรรคการเมืองเดียว

     ประเทศที่บทบัญญัติการปกครองตามรัฐธรรมนูญถูกระงับ (เช่น เผด็จการทหาร)
     ประเทศที่อยู่นอกเหนือระบบข้างต้น (เช่น รัฐบาลชั่วคราว)



1 แผนที่นี้ประมวลขึ้นตามบทความ รายชื่อประเทศตามระบอบการปกครอง ดูแหล่งอ้างอิงในหน้านั้น

2 บางรัฐอาจมีคนนอกเรียกว่าเป็นรัฐอำนาจนิยม บทความนี้กล่าวถึงระบอบการปกครองโดยนิตินัยเท่านั้น
ด
ค
ก
ระบบประธานาธิบดี (อังกฤษ: presidential system) หรือ ระบบบริหารเดี่ยว (single executive system) คือ ระบอบที่ตั้งให้ประมุขแห่งรัฐมีอำนาจสูงสุดอย่างเต็มที่ คณะรัฐบาลอยู่ใต้อำนาจของประมุขแห่งรัฐ (เช่น อำนาจในการแต่งตั้งหรือถอดถอนคณะรัฐบาล) ในรัฐธรรมนูญของบางประเทศ อาจให้มีตำแหน่งนายกรัฐมนตรีควบคู่ไปกับประธานาธิบดีได้ แต่ส่วนมากนายกรัฐมนตรีในระบบประธานาธิบดีจะไม่มีอำนาจเท่ากับในระบอบรัฐสภา ระบบประธานาธิบดีมีต้นกำเนิดในสหรัฐ
ประเทศที่ใช้ระบบประธานาธิบดีได้แก่ สหรัฐ บราซิล เม็กซิโก เป็นต้น
ประวัติของระบบประธานาธิบดี

ระบอบประธานาธิบดีนั้นเกิดขึ้นครั้งแรก ณ สหรัฐ ในศตวรรษที่ 18 ช่วงสงครามปฏิวัติอเมริกา โดยมีจอร์จ วอชิงตัน เป็นประธานาธิบดีที่ได้ปลดแอกจากประเทศอังกฤษ คือ ประกาศอิสรภาพจากประเทศอังกฤษไม่เป็นเมืองขึ้นของประเทศอังกฤษต่อไป สหรัฐอเมริกาจึงได้สร้างระบบรัฐบาลขึ้นมาใหม่เพื่อให้มีความแตกต่างไปจากระบบรัฐสภาของประเทศอังกฤษ
รายชื่อประเทศที่ปกครองแบบระบบประธานาธิบดี > ระบบประธานาธิบดีโดยไม่มีนายกรัฐมนตรี

อัฟกานิสถาน
แองโกลา
อาร์เจนตินา
เบนิน
โบลิเวีย
บราซิล
บุรุนดี
ชิลี
โคลอมเบีย
คอโมโรส
คอสตาริกา
ไซปรัส
สาธารณรัฐโดมินิกัน
เอกวาดอร์
เอลซัลวาดอร์
แกมเบีย
กานา
กัวเตมาลา
ฮอนดูรัส
อินโดนีเซีย
อิหร่าน
เคนยา
ไลบีเรีย
มาลาวี
มัลดีฟส์
เม็กซิโก
นิการากัว
ไนจีเรีย
ปาเลา
ปานามา
ปารากวัย
ฟิลิปปินส์
เซเชลส์
เซียร์ราลีโอน
โซมาลีแลนด์
ซูดานใต้
ตุรกี
เติร์กเมนิสถาน
สหรัฐ
อุรุกวัย
เวเนซุเอลา
แซมเบีย
ซิมบับเว
รายชื่อประเทศที่ปกครองแบบระบบประธานาธิบดี > ระบบประธานาธิบดีโดยมีนายกรัฐมนตรี

เบลารุส
แคเมอรูน
สาธารณรัฐแอฟริกากลาง
ชาด
จิบูตี
อิเควทอเรียลกินี
กาบอง
กินี
กายอานา
โกตดิวัวร์
คาซัคสถาน
รวันดา
เกาหลีใต้
ซูดาน
ทาจิกิสถาน
แทนซาเนีย
โตโก
ยูกันดา
อุซเบกิสถาน
ระบบหมู่โลหิตเอบีโอ

แอนติเจนหมู่โลหิตเอบีโอปรากฏบนเม็ดเลือดแดง และแอนติบอดี IgM ปรากฏในซีรัม
หมู่โลหิตเอบีโอ (อังกฤษ: ABO blood group system) ใช้ในการแสดงถึงการมีอยู่ของแอนติเจนเอ (A) และ บี (B) ว่ามีอยู่เพียงชนิดเดียว มีทั้งคู่ หรือไม่มีเลยบนเม็ดเลือดแดง ในการถ่ายเลือดในมนุษย์นั้น ระบบหมู่เลือดเอบีโอเป็นีะบบหมู่เลือดที่สำคัญที่สุดในบรรดาการจัดหมวดหมู่ระบบเลือดทั้ง 38 ระบบที่มีการยอมรับในปัจจุบัน การภ่ายเลือดที่เป็นคู่ไม่สมกัน (mismatch) ซึ่งถือได้ว่าเกิดขึ้นยากมากในการแพทย์แผนปัจจุบันอาจนำไปสู่ปฏิกิริยาโต้กลับของร่างกาย ซึ่งอันตรายถึงชีวิตได้ หรืออาจเกิดการต่อต้านอวัยวะใหม่ในการปลูกถ่ายอวัยวะ แอนติบอดีแอนติเอ (anti-A) และแอนติบี (anti-B) ส่วนใหญ่แล้วเป็นแอนติบอดีชนิดไอจีเอ็ม (IgM)
ระบบเซนติเมตร–กรัม–วินาที

ระบบเซนติเมตร–กรัม–วินาที (อังกฤษ: centimetre–gram–second system; ย่อว่า CGS) คือระบบการวัดทางกายภาพในมาตราเมตริก โดยใช้ เซนติเมตรเป็นหน่วยวัดความยาว, กรัมเป็นหน่วยวัดมวล, และ วินาที เป็นหน่วยวัดเวลา หน่วยการวัดทั้งหมดในระบบนี้จะมีพื้นฐานจากหน่วยทั้งสามนี้ แต่ก็มีการขยายการใช้มาตราซีจีเอสนี้กับการวัดค่าแม่เหล็กไฟฟ้าได้หลายวิธี
ระบบอาวุธเลเซอร์ AN/SEQ-3

|  ระบบอาวุธเลเซอร์  |
| --- | --- |
ระบบอาวุธเลเซอร์ (LaWS) อยู่บนยูเอสเอส Ponce.
ชนิด: Directed-energy weapon
แหล่งกำเนิด: สหรัฐ
บทบาท
ประจำการ: ค.ศ. 2014–ปัจจุบัน
ผู้ใช้งาน: กองทัพเรือสหรัฐ
ประวัติการผลิต
ช่วงการออกแบบ: 2010–14
บริษัทผู้ผลิต: Kratos Defense & Security Solutions
จำนวนที่ผลิต: 1
Laser Weapon System (LaWS) demonstration aboard USS Ponce
ระบบอาวุธเลเซอร์ AN/SEQ-3 (อังกฤษ: AN/SEQ-3 Laser Weapon System) หรือ XN-1 LaWS เป็นอาวุธเลเซอร์ที่พัฒนาโดยกองทัพเรือสหรัฐ อาวุธถูกติดตั้งบนเรือรบ USS Ponce เพื่อการทดสอบภาคสนามในปี ค.ศ. 2014 โดยในเดือนธันวาคม ค.ศ. 2014 กองทัพเรือสหรัฐรายงานว่าระบบ LaWS ทำงานได้อย่างสมบูรณ์แบบในการต่อต้านภัยคุกคามไม่สมมาตรต่ำสุดและผู้บัญชาการของเรือรบ Ponce ได้รับอนุญาตให้ใช้ระบบนี้เป็นอาวุธป้องกันตัว
ระบบสามสภา

ระบบสามสภา (อังกฤษ: tricameralism) เป็นระบบการปกครองที่มีองค์นิติบัญญัติ หรือรัฐสภาสามสภา ซึ่งตรงกันข้ามกับระบบสภาเดียวและสองสภาที่เป็นระบบที่แพร่หลายทั่วไปมากกว่า
คำว่าสามสภาใช้ในประเทศแอฟริกาใต้ที่มีรัฐสภาที่จัดตั้งขึ้นภายใต้รัฐธรรมนูญใหม่ในระบอบการเหยียดผิว (aparthied) เมื่อ พ.ศ. 2528 ที่มี 3 สภา สำหรับคนผิวขาว คนผิวสี และชาวเอเชีย
อีกตัวอย่างหนึ่งของสภานิติบัญญัติระบบสามสภาได้แก่รัฐตัวอย่างของ ซีโมน โบลิวาร์ (Simón Bolívar) หรือรัฐทั่วไปแห่งฝรั่งเศส (French States-General) ก็เรียก ซึ่งมีสามเอสเตด (estates)
ดูเพิ่ม

ระบบสภาเดี่ยว
ระบบสองสภา
ระบบสี่สภา
ระบบเตือนภัยล่วงหน้าและควบคุมทางอากาศ

เครื่องบินเตือนภัยล่วงหน้าทางอากาศ Boeing E-3 Sentry ของกองทัพอากาศสหราชอาณาจักร
เครื่องบินเตือนภัยล่วงหน้าทางอากาศ Saab 340 ของกองทัพอากาศไทย
ระบบเตือนภัยล่วงหน้าและควบคุมทางอากาศ (อังกฤษ: Airborne early warning and control) หรือย่อเป็น AEW&C คือระบบเตือนภัยล่วงหน้าทางอากาศด้วยเรดาร์ ถูกออกแบบให้ตรวจจับและติดตามอากาศยาน, เรือ, ยวดยาน, มิสไซล์ หรือวัตถุอื่นใดที่เคลื่อนที่แบบโพรเจกไทล์เข้าใกล้จากระยะไกลมาก และสามารถพิสูจน์ฝ่ายของอากาศยานว่าเป็นมิตรหรือข้าศึกแบบเรียลไทม์ นอกจากนี้ยังมีความสามารถควบคุมบังคับบัญชาพื้นที่การรบในการปะทะทางอากาศ ด้วยการแจ้งเตือนการมีอยู่ของข้าศึกและชี้ตำแหน่งข้าศึกให้แก่เครื่องบินขับไล่และเครื่องบินโจมตีของฝ่ายตนโดยตรงแบบเรียลไทม์ โดยไม่ต้องผ่านกองบัญชาการบนภาคพื้นดิน
AEW&C คือระบบเรดาร์ลอยฟ้าซึ่งมีพิสัยตรวจจับหลายร้อยกิโลเมตร (ไกลกว่าเรดาร์ภาคพื้นดิน) จึงช่วยให้ฝ่ายตนสามารถมองเห็นภัยคุกคามล่วงหน้าเป็นระยะเวลาหลายนาที ทำให้ฝ่ายตนมีเวลาดำเนินมาตรการรับมือภัยคุกคาม การมีระบบนี้ทำให้เครื่องบินรบฝ่ายตนทราบข้อมูลข้าศึกแบบเรียลไทม์ (ต่างจากการรับแจ้งผ่านกองบัญชาการ ซึ่งไม่ใช่ข้อมูลแบบเรียลไทม์) ไม่เท่านั้น เครื่องบินเตือนภัยล่วงหน้าบางลำยังมีขีดความสามารถทำสงครามอิเล็กทรอนิกส์ ซึ่งสามารถปล่อยคลื่นก่อกวนระบบอาวุธและการสื่อสารของข้าศึก
ระบบสื่อสารและรายงานสภาวะอากาศยาน

ตัวอย่างข้อความจากระบบ ACARS
ในการเดินอากาศ ACARS (เอคาร์) หรือ ระบบสื่อสารและรายงานสภาวะอากาศยาน (อังกฤษ: Aircraft Communications Addressing and Reporting System) เป็นระบบเชื่อมต่อข้อมูลดิจิทัลเพื่อส่งผ่านข้อความสั้นๆระหว่างอากาศยานกับสถานีภาคพื้นดิน ผ่านทางวิทยุการบินหรือดาวเทียม โดยโพรโทคอลถูกออกแบบและพัฒนาขึ้นโดยบริษัท ARINC ของสหรัฐในปี ค.ศ. 1978  เริ่มแรกใช้รูปแบบเดียวกับรหัสโทรเลข
ประเภทข้อความ

การส่งข้อความผ่าน ACARS อาจจำแนกได้ออกเป็นสามประเภทหลักคือ:
การควบคุมจราจรทางอากาศ (Air Traffic Control)
ข้อความระหว่างห้องนักบินกับสถานีภาคพื้นดิน
การส่งสัญญาณ OOOI ของระบบอัตโนมัติ เพื่อยืนยันสถานะปัจจุบันของอุปกรณ์ อาทิ ประตู, เบรก, ท่อนยึดปีกนกล่าง
การควบคุมปฏิบัติการอุตุนิยมวิทยาการบิน (Aeronautical Operational Control)
การควบคุมด้านบริหารสายการบิน (Airline Administrative Control)
การประสานระบบจัดการการบิน
ระบบอัตโนมัติส่งข้อมูลปัจจุบันเกี่ยวกับสภาพเครื่องและอุปกรณ์ไปยังภาคพื้นดิน เพื่อเตรียมแผนการเช็คสภาพและซ่อมบำรุง
การส่งสัญญาณปิงของระบบอัตโนมัติ
ระบบเกมไม่เป็นเส้นตรง

ระบบเกมไม่เป็นเส้นตรง (อังกฤษ: Nonlinear gameplay) คือระบบในวิดีโอเกมที่เปิดโอกาสให้ผู้เล่นสามารถเลือกทำภารกิจได้โดยไม่จำเป็นต้องมีลำดับการเล่นเหมือนกัน ผู้เล่นแต่ละคนอาจเห็นภารกิจเพียงบางอย่าง และบางภารกิจอาจเล่นได้โดยไม่ต้องเรียงลำดับ ในทางกลับกัน วิดีโอเกมที่มี ระบบเกมเป็นเส้นตรง (อังกฤษ: Linear gameplay) จะให้ผู้เล่นเผชิญหน้ากับภารกิจตามลำดับที่เกมกำหนดไว้ ผู้เล่นทุกคนจะเห็นทุกภารกิจและเห็นในลำดับเดียวกัน
เกมที่ไม่เป็นเส้นตรงจะให้อิสระแก่ผู้เล่นมากกว่าเกมที่เป็นเส้นตรง ตัวอย่างเช่น เกมที่ไม่เป็นเส้นตรงอาจจบเนื้อเรื่องได้โดยมีลำดับของเกมที่หลากหลาย มีตัวเลือกให้เลือกระหว่างทางสู่ชัยชนะ หรือภารกิจย่อยหรือเนื้อเรื่องย่อยที่ไม่บังคับเล่น บางเกมมีองค์ประกอบทั้งเป็นเส้นตรงและไม่เป็นเส้นตรง และบางเกมเป็นเกมโลกเปิดที่ให้ผู้เล่นสำรวจสิ่งแวดล้อมในเกมได้อย่างอิสระนอกเหนือจากจุดประสงค์หลักของเกม
เกมที่ไม่เป็นเส้นตรงบางครั้งเรียกว่า ระบบเกมปลายเปิด หรือ แซนด์บอกซ์ แม้ว่าการเรียกเกมแบบนี้ด้วยคำนั้นไม่ถูกต้อง และถูกกำหนดว่าการเล่นเกมดังกล่าวไม่มี "ทางที่ถูกต้อง" ลำดับของระบบเกมแบบปลายเปิดเป็นระบบเกมแบบฉุกเฉิน ไม่ว่าจะตั้งใจหรือไม่
ระบบรวบอำนาจเบ็ดเสร็จ

จากซ้ายไปขวา บนลงล่าง: โจเซฟ สตาลิน อดีตเลขาธิการพรรคคอมมิวนิสต์แห่งสหภาพโซเวียต; อดอล์ฟ ฮิตเลอร์ อดีต ฟือเรอร์ แห่งเยอรมัน; เหมา เจ๋อตง อดีตประธานพรรคคอมมิวนิสต์แห่งประเทศจีน; เบนิโต มุสโสลินี อดีต ดูเช แห่งอิตาลี และคิม อิล-ซ็อง ประธานาธิบดีตลอดกาลแห่งประเทศเกาหลีเหนือ
ระบบรวบอำนาจเบ็ดเสร็จ (อังกฤษ: totalitarianism) เป็นระบบการเมืองที่รัฐถืออำนาจเบ็ดเสร็จเหนือสังคมและมุ่งควบคุมทุกแง่มุมของชีวิตสาธารณะและชีวิตส่วนตัวตามที่เห็นจำเป็น
มโนทัศน์ระบบรวบอำนาจเบ็ดเสร็จพัฒนาขึ้นครั้งแรกในความหมายเชิงบวกในคริสต์ทศวรรษ 1920 โดยฟาสซิสต์อิตาลี มโนทัศน์ดังกล่าวกลายมาโดดเด่นในวจนิพนธ์การเมืองต่อต้านคอมมิวนิสต์ของตะวันตกระหว่างสงครามเย็น เพื่อเน้นความคล้ายที่รับรู้ระหว่างนาซีเยอรมนีและระบอบฟาสซิสต์อื่นด้านหนึ่ง กับคอมมิวนิสต์โซเวียตอีกด้านหนึ่ง
ศัพทมูลวิทยา

ความคิด "ระบบรวบอำนาจเบ็ดเสร็จ" อำนาจทางการเมือง "เบ็ดเสร็จ" โดยรัฐเกิดขึ้นใน ค.ศ. 1923 โดย จีโอวันนี อาเมนโดลา ผู้อธิบายฟาสซิสต์อิตาลีว่าเป็นระบบที่แก่นแตกต่างจากเผด็จการตามปกติ ภายหลังคำนี้ถูกให้ความหมายบวกในงานเขียนของจีโอวันนี เจนตีเล นักปรัชญาที่โดดเด่นที่สุดของอิตาลีและนักทฤษฎีฟาสซิสต์ชั้นแนวหน้า เขาใช้คำว่า "totalitario" หมายถึง โครงสร้างและเป้าหมายของรัฐใหม่ รัฐใหม่มีเพื่อ "การเป็นผู้แทนอย่างสมบูรณ์ของชาติ และคำแนะนำเป้าหมายแห่งชาติเบ็ดเสร็จ" เขาอธิบายว่า ระบบรวบอำนาจเบ็ดเสร็จเป็นอุดมการณ์ที่รัฐอยู่เหนือพลเมืองส่วนใหญ่ของตน ถ้าไม่ใช่ในทางอำนาจแล้ว ก็ในทางอิทธิพล เบนิโต มุสโสลินีกล่าวว่า ระบบนี้ใส่ความเป็นการเมืองแก่ทุกสิ่งที่เป็นจิตวิญญาณและเป็นมนุษย์
ทุกอย่างอยู่ภายใต้รัฐ ไม่มีสิ่งใดอยู่นอกเหนือรัฐ ไม่มีสิ่งใดขัดขวางรัฐได้
ผู้นำสูงสุด

อะเลคซันดร์ คอลชัค (ผู้ปกครองสูงสุด) ในรัสเซีย
อดอล์ฟ ฮิตเลอร์ (ฟือเรอร์) ในเยอรมนี
เบนิโต มุสโสลินี (ดูเช) ในอิตาลี
จักรพรรดิฮิโระฮิโตะ (เท็นโน) ในญี่ปุ่น
โจเซฟ สตาลิน (Vozhd) ในสหภาพโซเวียต
เอียน อันโตเนสคู (คอนดูคาเตอ) ในโรมาเนีย
ฟรันซิสโก ฟรังโก (เกาดีโญ) ในสเปน
อานเต ปาเวลิช (โพกลาฟนิก) ในโครเอเชีย
แฟแร็นตส์ ซาลอชี (Nemzetvezető) ในฮังการี
ยอเซ็ฟ ติซอ (Vodca) ในสโลวาเกีย
วิดกึน ควิสลิง (Fører) ในนอร์เวย์
ผู้นำสูงสุดของเกาหลีเหนือ
ผู้นำทรงอำนาจสูงสุดของจีน
เลขาธิการพรรคคอมมิวนิสต์ในรัฐคอมมิวนิสต์
ผู้นำสูงสุดอิหร่าน
ผู้นำสูงสุดอัฟกานิสถาน
ธนบัตร 20 บาท

| (ประเทศไทย) |
| --- | --- |
มูลค่า: 20 บาท
ความกว้าง: 138 มม.
ความสูง: 72 มม.
องค์ประกอบเพื่อความปลอดภัย: ลายน้ำ, ลายเส้นนูน, ภาพซ้อนทับ, ตัวเลขแฝง, อักษรเบรลล์, แถบสี, หมึกพิมพ์พิเศษเรืองแสง, ช่องใส, กลุ่มดาวยูไรอัน
วัสดุที่ใช้: พอลิเมอร์
ปีที่พิมพ์: 2445 – ปัจจุบัน
ด้านหน้า

การออกแบบ: พระบรมฉายาสาทิสลักษณ์ พระบาทสมเด็จพระวชิรเกล้าเจ้าอยู่หัว ในฉลองพระองค์เครื่องแบบทหารอากาศ
วันที่ออกแบบ: 2565
ด้านหลัง

การออกแบบ: พระบรมสาทิสลักษณ์พระบาทสมเด็จพระพุทธยอดฟ้าจุฬาโลกมหาราช และภาพวัดพระศรีรัตนศาสดาราม พระบรมสาทิสลักษณ์พระบาทสมเด็จพระพุทธเลิศหล้านภาลัย และภาพจิตรกรรมจากบทละครอิเหนา
วันที่ออกแบบ: 2565
ธนบัตร 20 บาท เป็นธนบัตรหมุนเวียนในสกุลเงินบาท เริ่มออกใช้ในประเทศไทยตั้งแต่ พ.ศ. 2445 ธนบัตร 20 บาท เป็นธนบัตรไทยที่ใช้หมุนเวียนในประเทศไทยในปัจจุบัน มีทั้งแบบที่ 15 แบบที่ 16 แบบที่ 17 รุ่นที่ 1 และแบบที่ 17 รุ่นที่ 2 ที่ใช้หมุนเวียนในปัจจุบัน
พัฒนาการธนบัตร > แบบ 17

ด้านหน้าของธนบัตร รุ่นที่ 1
ด้านหลังของธนบัตร รุ่นที่ 1
ธนบัตรไทยชนิดราคา 20 บาทแบบ 17 แบบที่ใช้หมุนเวียนในปัจจุบัน
ด้านหน้า: พระบรมสาทิสลักษณ์พระบาทสมเด็จพระวชิรเกล้าเจ้าอยู่หัว ในฉลองพระองค์เครื่องแบบทหารอากาศ
ด้านหลัง: พระบรมสาทิสลักษณ์พระบาทสมเด็จพระพุทธยอดฟ้าจุฬาโลกมหาราช และ พระบรมสาทิสลักษณ์พระบาทสมเด็จพระพุทธเลิศหล้านภาลัย
จ่ายแลกรุ่นที่ 1: 6 เมษายน 2561
จ่ายแลกรุ่นที่ 2: 24 มีนาคม 2565
พัฒนาการธนบัตร > แบบ 16

ด้านหน้าของธนบัตร
ด้านหลังของธนบัตร
ธนบัตรไทยชนิดราคา 20 บาทแบบ 16 ประกาศออกใช้ ณ วันที่ 2 พฤศจิกายน พ.ศ. 2555
ด้านหน้า: พระบรมฉายาสาทิสลัษณ์ พระบาทสมเด็จพระปรมินทรมหาภูมิพลอดุลยเดช ทรงเครื่องบรมขัติยราชภูษิตตาภรณ์ ทรงเสี้อครุย
ด้านหลัง: พระบรมราชานุสาวรีย์พ่อขุนรามคำแหงมหาราช ประทับบนพระแท่นมนังศิลาบาตร, ภาพการประดิษฐ์อักษรไทย, ภาพศิลาจารึกหลักที่ 1 จารึกพ่อขุนรามคำแหง, ภาพลายสือไทย, ภาพทรงรับเรื่องราวร้องทุกข์ของราษฎร, ภาพกระดิ่ง  และภาพเครื่องสังคโลก
ขนาด : 7.20 x 13.80 เซนติเมตร
จ่ายแลก: 1 เมษายน 2556
พัฒนาการธนบัตร > แบบ 15

ด้านหน้าของธนบัตร
ด้านหลังของธนบัตร
ด้านหน้า: พระบรมฉายาสาทิสลักษณ์ พระบาทสมเด็จพระปรมินทรมหาภูมิพลอดุลยเดช ทรงเครื่องแบบจอมทัพ
ด้านหลัง: พระบรมฉายาสาทิสลักษณ์พระบาทสมเด็จพระปรเมนทรมหาอานันทมหิดล, ภาพสะพานพระราม 8, และภาพการเสด็จพระราชดำเนินประพาสสำเพ็ง
พระราชดำรัส: "ถ้าคนไทยทุกคน ถือว่าตนเป็นเจ้าของชาติบ้านเมือง และต่างปฏิบัติหน้าที่ของตนให้ดีด้วยความซื่อสัตย์ สุจริต และถูกต้องตามทำนองคลองธรรมแล้ว ความทุกข์ยากของบ้านเมืองก็จะผ่านพ้นไปได้" - พระราชดำรัส พระบาทสมเด็จพระปรเมนทรมหาอานันทมหิดล
ขนาด : 7.20 x 13.80 เซนติเมตร
จ่ายแลก: 3 มีนาคม 2546
พัฒนาการธนบัตร > แบบ 12

ด้านหน้า : พระบรมฉายาสาทิสลักษณ์ พระบาทสมเด็จพระปรมินทรมหาภูมิพลอดุลยเดช ทรงเครื่องแบบจอมทัพ
ด้านหลัง : พระบรมราชานุสาวรีย์สมเด็จพระเจ้าตากสินมหาราช ณ สวนสาธารณะทุ่งนาเชย จ. จันทบุรี
เริ่มออกใช้ : 28 ธันวาคม 2524
พัฒนาการธนบัตร > แบบ 11

ด้านหน้า : พระบรมฉายาสาทิสลักษณ์ พระบาทสมเด็จพระปรมินทรมหาภูมิพลอดุลยเดช ทรงเครื่องบรมขัตติยราชภูษิตาภรณ์ ทรงฉลองพระองค์ครุย
ด้านหลัง :  เรือพระที่นั่งอนันตนาคราช
เริ่มออกใช้ : 9 มิถุนายน 2514
พัฒนาการธนบัตร > แบบ 9

ด้านหน้า : พระบรมฉายาสาทิสลักษณ์ พระบาทสมเด็จพระปรเมนทรมหาอานันทมหิดล และพระปรางค์วัดอรุณราชวราราม
ด้านหลัง : พระที่นั่งอนันตสมาคม
เริ่มออกใช้ : สมัยรัชกาลที่ 9
พัฒนาการธนบัตร > แบบ 8

ด้านหน้า : พระบรมฉายาสาทิสลักษณ์ พระบาทสมเด็จพระปรเมนทรมหาอานันทมหิดล และพระปรางค์วัดอรุณราชวราราม
ด้านหลัง : พระที่นั่งอนันตสมาคม
เริ่มออกใช้ : สมัยรัชกาลที่ 8
พัฒนาการธนบัตร > แบบ 6

ด้านหน้า : พระบรมฉายาสาทิสลักษณ์ พระบาทสมเด็จพระปรเมนทรมหาอานันทมหิดล และพระปรางค์วัดอรุณราชวราราม
ด้านหลัง : พระที่นั่งอนันตสมาคม
เริ่มออกใช้ : สมัยรัชกาลที่ 8
พัฒนาการธนบัตร > แบบ 5

ด้านหน้า : เป็นธนบัตรที่พิมพ์ด้านหน้าด้านเดียว
เริ่มออกใช้ : สมัยรัชกาลที่ 8
พัฒนาการธนบัตร > แบบ 4 (กรมแผนที่)

ด้านหน้า : เป็นธนบัตรที่พิมพ์ด้านหน้าด้านเดียว
เริ่มออกใช้ : สมัยรัชกาลที่ 8
พัฒนาการธนบัตร > แบบ 4 (โทมัส)

ด้านหน้า : เป็นธนบัตรที่พิมพ์ด้านหน้าด้านเดียว
เริ่มออกใช้ : สมัยรัชกาลที่ 8
พัฒนาการธนบัตร > แบบ 3

ด้านหน้า : เป็นธนบัตรที่พิมพ์ด้านหน้าด้านเดียว
เริ่มออกใช้ : สมัยรัชกาลที่ 7
ด้านหน้า : เป็นธนบัตรที่พิมพ์ด้านหน้าด้านเดียว
เริ่มออกใช้ : สมัยรัชกาลที่ 8
พัฒนาการธนบัตร > แบบ 2

ด้านหน้า : เป็นธนบัตรที่พิมพ์ด้านหน้าด้านเดียว
เริ่มออกใช้ : สมัยรัชกาลที่ 6
พัฒนาการธนบัตร > แบบ 1

ด้านหน้า : เป็นธนบัตรที่พิมพ์ด้านหน้าด้านเดียว
เริ่มออกใช้ : สมัยรัชกาลที่ 5
แหล่งข้อมูลอื่น

ความเป็นมาและแบบธนบัตร เก็บถาวร 2013-06-11 ที่ เวย์แบ็กแมชชีน จากธนาคารแห่งประเทศไทย
ด้านหลังของธนบัตร 20 บาท แบบ 12
ด้านหน้าของธนบัตร 20 บาท แบบ 9
ด้านหลังของธนบัตร 20 บาท แบบ 9
ด้านหลังของธนบัตร 20 บาท แบบ 5
ด้านหลังของธนบัตร 20 บาท (กรมแผนที่)
ด้านหน้าของธนบัตร 20 บาท แบบ 4 (โทมัส)
ระบบสมาชิกเพิ่มเติม

ระบบสมาชิกเพิ่มเติม (อังกฤษบริติช: additional member system, AMS) หรือนอกสหราชอาณาจักรเรียกว่า ระบบสัดส่วนที่มีสมาชิกแบบผสม (อังกฤษ: mixed-member proportional representation, MMP/MMPR) เป็นระบบการลงคะแนนแบบผสมโดยมีสมาชิกส่วนหนึ่งมาจากเขตเลือกตั้งแบบมีผู้แทนคนเดียว และอีกส่วนหนึ่งเป็น "สมาชิกเพิ่มเติม" ที่ได้รับเลือกเพื่อทำให้ผลรวมของการเลือกตั้งนั้นมีความเป็นสัดส่วนมากขึ้น
คำว่า ระบบสมาชิกเพิ่มเติม ซึ่งถูกนิยามโดยสมาคมฮานซาร์ด ต่อมาได้ถูกแทนที่ด้วยคำว่า ระบบสัดส่วนที่มีสมาชิกแบบผสม ตามคำเรียกที่ใช้ในบทความโดยคณะกรรมการหลวงว่าด้วยระบบเลือกตั้งของนิวซีแลนด์ (ค.ศ. 1984 - ค.ศ. 1986) โดยในบทความนี้มุ่งเน้นการใช้งานระบบสัดส่วนที่มีสมาชิกแบบผสม (กึ่งสัดส่วน) ซึ่งออกแบบมาเพื่อให้ผลการเลือกตั้งมีความเป็นสัดส่วนมากขึ้น คล้ายคลึงกับในระบบผสมที่ใช้ในสหราชอาณาจักร ซึ่งเรียกระบบนี้ว่า ระบบสมาชิกเพิ่มเติม
วิธีการลงคะแนน

ในการเลือกตั้งที่ใช้ระบบสมาชิกเพิ่มเติมนั้น ผู้ลงคะแนนแต่ละคนจะต้องออกเสียงทั้งหมดสองคะแนน คะแนนแรกสำหรับผู้สมัครในแบบแบ่งเขตเลือกตั้ง (สังกัดพรรค หรืออิสระ) และอีกคะแนนหนึ่งสำหรับบัญชีรายชื่อสำหรับเขตเลือกตั้งใหญ่เขตเดียวทั้งประเทศหรือทั้งภูมิภาค คะแนนแรกนั้นใช้เลือกผู้แทนจากเขตเลือกตั้งโดยใช้ระบบแบ่งเขตคะแนนสูงสุด (ผู้สมัครรายที่ได้คะแนนนำในเขตเลือกตั้งนั้นจะเป็นผู้ชนะ) คะแนนที่สองใช้สำหรับพรรคการเมือง ในการนับคะแนนแรกจบลง คะแนนที่สองจะเริ่มมีบทบาทสำคัญ โดยพรรคการเมืองต่างๆ จะได้รับสมาชิก (ผู้แทน) เพิ่มเติมในสภาเพื่อให้สอดคล้องกับคะแนนเสียงเป็นร้อยละที่ได้รับจากการเลือกตั้ง โดยวิธีนี้มีจุดประสงค์ให้คะแนนเสียงต่อที่นั่งในสภาที่ได้มีความสมดุล และทำให้การเลือกตั้งมีความเป็นธรรมมากขึ้น
ผู้ลงคะแนนไม่จำเป็นจะต้องเลือกพรรคการเมืองเดียวกันทั้งแบบแบ่งเขตและแบบภูมิภาค หากผู้ลงคะแนนเลือกพรรคการเมืองต่างพรรคในแต่ละแบบจะเรียกว่า "การลงคะแนนเสียงแตก" (split-ticket voting) ส่วนในระดับภูมิภาคนั้น ผู้ลงคะแนนเลือกพรรคการเมืองพรรคใดพรรคหนึ่ง แต่ไม่สามารถทำการเปลี่ยนแปลงใดๆ ต่อลำดับของผู้สมัครในบัญชีรายชื่อได้ ส่วนในคะแนนเสียงแบบแบ่งเขตนั้นผู้ลงคะแนนมักจะลงคะแนนเลือกที่ตัวผู้สมัครมากกว่าพรรคการเมือง
ดูเพิ่ม

ระบบเลือกตั้งแบบสัดส่วนผสม
การลงคะแนนระบบคู่ขนาน
ระบบการลงคะแนนแบบผสม
ระบบการเลือกตั้งแบบกึ่งสัดส่วน
ระบบกำหนดตำแหน่งบนโลก

เครื่องรับสัญญาณจีพีเอส แมเกลลัน เบลเซอร์
ระบบกำหนดตำแหน่งบนโลก (อังกฤษ: Global Positioning System) เรียกย่อว่า จีพีเอส (GPS) หรือรู้จักในชื่อ นาฟสตาร์ จีพีเอส (Navstar GPS) คือระบบดาวเทียมนำร่องโลก (Global Navigation Satellite System, GNSS) เพื่อระบุข้อมูลของตำแหน่งและเวลาโดยอาศัยการคำนวณจากความถี่สัญญาณนาฬิกาที่ส่งมาจากตำแหน่งของดาวเทียมต่าง ๆ ที่โคจรอยู่รอบโลกทำให้สามารถระบุตำแหน่ง ณ จุดที่สามารถรับสัญญาณได้ทั่วโลกและในทุกสภาพอากาศ รวมถึงสามารถคำนวณความเร็วและทิศทางเพื่อนำมาใช้ร่วมกับแผนที่ในการนำทางได้
ประวัติ

จีพีเอสมีแนวคิดในการการพัฒนาตั้งแต่ปี ค.ศ. 1957 เมื่อนักวิทยาศาสตร์ของสหรัฐอเมริกา ติดตามการส่งดาวเทียมสปุตนิกของสหภาพโซเวียต และพบปรากฏการณ์ดอปเปลอร์ของคลื่นวิทยุที่ส่งมาจากดาวเทียม จึงพบว่าหากทราบตำแหน่งที่แน่นอนบนพื้นผิวโลกก็สามารถระบุตำแหน่งของดาวเทียมได้จากการตรวจวัดดอปเปลอร์  และหากทราบตำแหน่งที่แน่นอนของดาวเทียมก็สามารถระบุตำแหน่งบนพื้นโลกได้ในทางกลับกัน
กองทัพเรือสหรัฐได้ทดลองระบบนำทางด้วยดาวเทียมระบบแรกคือ ทรานซิส (TRANSIT) ในปี ค.ศ. 1960 และดาวเทียมที่ใช้ในจีพีเอส (GPS Block-I) ส่งขึ้นทดลองเป็นครั้งแรกเมื่อ ค.ศ. 1978 เพื่อใช้ในทางการทหาร อย่างไรก็ตามในปี ค.ศ. 1983 หลังจากเหตุการณ์โคเรียนแอร์ไลน์ เที่ยวบินที่ 007 ของเกาหลีใต้ บินพลัดหลงเข้าไปในน่านฟ้าของสหภาพโซเวียต และถูกยิงตก ทำให้ผู้โดยสาร 269 คนเสียชีวิตทั้งหมด โรนัลด์ เรแกน ประธานาธิบดีสหรัฐอเมริกา ประกาศว่าเมื่อพัฒนาจีพีเอสเสร็จแล้วจะอนุญาตให้ประชาชนทั่วไปใช้งานได้
คุณสมบัติดาวเทียม

ดาวเทียมของจีพีเอสเป็นดาวเทียมที่มีวงโคจรระดับกลาง (Medium Earth Orbit, MEO) ที่ระดับความสูงประมาณ 20,000 กิโลเมตร  จากพื้นโลก ใช้การยืนยันตำแหน่งโดยอาศัยพิกัดจากดาวเทียมอย่างน้อย 4 ดวง ดาวเทียมจะโคจรรอบโลกเป็นเวลา 4-8 ชั่วโมงต่อหนึ่งรอบ ที่ความเร็ว 4 กิโลเมตร/วินาที การโคจรแต่ละรอบนั้นสามารถได้เป็น 6 ระนาบ ระนาบละ 4 ดวง ทำมุม 55 องศา  โดยทั้งระบบจะต้องมีดาวเทียม 24 ดวง หรือมากกว่า เพื่อให้สามารถยืนยันตำแหน่งได้ครอบคลุมทุกจุดบนผิวโลก  ปัจจุบัน เป็นดาวเทียม GPS Block-II มีดาวเทียมสำรองประมาณ 4-61 ดวง
เทคนิคการหาตำแหน่ง

ดูเพิ่ม: ระยะทางแบบยุคลิด
การหาตำแหน่งมาจากแนวความคิดง่าย ๆ ที่ว่า ถ้าเรารู้ตำแหน่งของดาวเทียม และเรารู้ระยะทางจากดาวเทียมถึงเครื่องรับ เราจะสามารถหาตำแหน่งของเครื่องรับสัญญาณได้ เช่น ถ้าลองพิจารณาใน 2 มิติ แล้วทั้งตำแหน่งที่กำหนดให้ 2 จุด และระยะจากจุดทั้ง 2 ถึงจุดที่ต้องการหา (x,y) เราสามารถใช้วงเวียนเขียนเส้น โดยมีจุดที่กำหนดให้เป็นศูนย์กลาง รัศมีวงเวียนเท่ากับระยะทางที่รู้ เส้นวงกลมที่ได้จะตัดกัน 2 จุด โดยหนึ่งจุดเป็นคำตอบที่ถูกต้อง ทีนี้สมการอย่างง่ายเขียนได้เป็น
ระยะจากจุดที่ 1 (X1, Y1)  D_{1}={\sqrt {(X_{1}-x)^{2}+(Y_{1}-y)^{2}}}
ระยะจากจุดที่ 2 (X2, Y2)  D_{2}={\sqrt {(X_{2}-x)^{2}+(Y_{2}-y)^{2}}}
ถ้าเป็นสามมิติก็สามารถทำได้ในลักษณะเดียวกัน โดยมีจุดที่กำหนดให้ 3 จุด ในทำนองเดียวกัน สมการอย่างง่าย
ระยะจากจุดที่ 1  D_{1}={\sqrt {(X_{1}-x)^{2}+(Y_{1}-y)^{2}+(Z_{1}-z)^{2}}}
ระยะจากจุดที่ 2  D_{2}={\sqrt {(X_{2}-x)^{2}+(Y_{2}-y)^{2}+(Z_{2}-z)^{2}}}
ระยะจากจุดที่ 3  D_{3}={\sqrt {(X_{3}-x)^{2}+(Y_{3}-y)^{2}+(Z_{3}-z)^{2}}}
สำหรับระยะทางนั้น เครื่องรับสัญญาณจีพีเอสสามารถคำนวณโดยการจับเวลาที่สัญญาณเดินทางจากดาวเทียมถึงเครื่องรับ แล้วคูณด้วยความเร็วแสง ก็จะได้ระยะ ณ เสี้ยวเวลา (epoch) ที่ดาวเทียมห่างจากเครื่องรับ  ถ้าไรก็ดี เนื่องจากคลื่นเดินทางด้วยความเร็วแสง นาฬิกาที่จับเวลาที่เครื่องรับมีคุณภาพเหมือนนาฬิกาควอตซ์ทั่วไป ความผิดพลาดจากการจับเวลา (dt) แม้เพียงเล็กน้อยก็ทำให้ระยะผิดไปมาก  ความผิดพลาดดังกล่าวจึงนับเป็นตัวแปรสำคัญในการคำนวณตำแหน่ง   ด้วยเหตุนี้ การหาตำแหน่งจึงมีตัวแปรพื้นฐานที่สำคัญรวม 4 ตัวแปร ได้แก่ ตำแหน่งที่ต้องการหาใน 3 มิติ (x,y,z) และ ความผิดพลาดอันเนื่องมาจากนาฬิกาที่ใช้ ทำให้เราต้องการดาวเทียมอย่างน้อย 4 ดวง เพื่อสร้าง 4 สมการ ในการแก้ตัวแปรทั้ง 4 สมการอย่างง่ายจึงกลายเป็น
ระยะจากจุดที่ 1  D_{1}={\sqrt {(X_{1}-x)^{2}+(Y_{1}-y)^{2}+(Z_{1}-z)^{2}}}+c\;dt
ระยะจากจุดที่ 2  D_{2}={\sqrt {(X_{2}-x)^{2}+(Y_{2}-y)^{2}+(Z_{2}-z)^{2}}}+c\;dt
ระยะจากจุดที่ 3  D_{3}={\sqrt {(X_{3}-x)^{2}+(Y_{3}-y)^{2}+(Z_{3}-z)^{2}}}+c\;dt
ระยะจากจุดที่ 4  D_{4}={\sqrt {(X_{4}-x)^{2}+(Y_{4}-y)^{2}+(Z_{4}-z)^{2}}}+c\;dt
เมื่อ c เป็นความเร็วแสง
ในกรณีที่มีจำนวนดาวเทียมมากกว่านี้ ก็จะมีจำนวนสมการมากขึ้นเท่ากับจำนวนดาวเทียมสังเกตการณ์
ปัจจัยที่มีผลต่อความถูกต้องของตำแหน่ง

ความถูกต้องของตำแหน่งที่หาได้จากระบบพิกัดดาวเทียมนั้น มีปัจจัยที่เกี่ยวข้องจำนวนมาก เช่น
จำนวนดาวเทียม จำนวนยิ่งมากยิ่งมีโอกาสที่จะได้ความถูกต้องที่สูงขึ้นจากการวิเคราะห์ตำแหน่ง
ตำแหน่งและการเรียงตัวของดาวเทียม (satellite configuration) (ซึ่งสามารถสังเกตได้จากค่าการลดสัดส่วนของความแม่นยำ DOP; Dilution of Precision)
ชนิดของสัญญาณที่นำมาใช้วิเคราะห์ (code หรือ phase หรือทั้งสองอย่าง)
จำนวนสัญญาณคลื่นความถี่ (ความถี่เดี่ยว หรือ ความถี่คู่ หรือ มากกว่า)
วิธีการวิเคราะห์ (วิเคราะห์ตำแหน่งแบบเชิงเดี่ยว (single หรือ precise point positioning) หรือ ตำแหน่งสัมพัทธ์ (relative positioning)
เทคนิคการขจัดผลกระทบเนื่องจากชั้นไอโอโนสเฟียร์ (ionosphere เป็นชั้นอากาศเบาบาง ที่ประกอบด้วยแก๊สที่แตกตัวเป็นประจุไฟฟ้าบวกและลบ)
เทคนิคการประมาณผลกระทบจากโทรโปสเฟียร์ (troposphere เป็นชั้นอากาศที่เราอาศัยอยู่)
คุณภาพของข้อมูลตำแหน่งของดาวเทียมว่าใช้จากแหล่งใด (ข้อมูลนำหนnavigation message หรือ ข้อมูลจาก IGS; final ephemeris product SP3)
ผลกระทบเนื่องจากสหวิถี (multi-path) ซึ่งเป็นผลจาการสะท้อนของสัญญาณ
การผสมผสานระบบดาวเทียมหลาย ๆ อย่าง (ที่เรียก GNSS; Global Navigation Satellite System)
ผลกระทบอื่น ๆ (random noise error)
ความสามารถในการกรองข้อมูล (data filtering technique)